<b>שאלה </b>אשה שנשאת לראובן ושהה עמה כמה שנים ומת ולא ילדה ועוד נשאת לשמעון ושהה עמה כמה שנים ומת גם הוא ולא ילדה לו והוחזק' עקרה אם עבר סריס אדם ונשאה מוזהרין הם בית דין להוציאה מתחת ידיו או לא והאי דקימא לן יבמות (ע''ט) הלכה כרבי עקיבא דאמר סריס אדם חולץ וחולצין לאשתו ומעשה דבן מגוסת שהיה בירושלם מוכיח דהלכתא כרבי עקיבא וסתמא דמתניתין נמי דיקא כרבי עקיבא דתנן הסריס לא חולץ ולא מיבם וכן אילוניס לא חולצת ולא מייבמת ואמרו חכמים בגמרא סריס דומיא דאילונית מה אילונית בידי שמים אף סריס בידי שמים לא חליץ ולא מייבם הא סריס אדם חלוץ ולא ידענא היכי מתוקמא מתניתין דאי בשנשא גיורת קשוא בריתא דפצוע דכא וכרות שפכה וסריס אדם וכו' עד ואסור לקיימן משום שנאמר לא יבא וגו' אלמא בקהל עסקינן כדמפרש בגמרא וכשנפלה לו ולבסוף נפצע לא מתוקמא משום קשיא דאביי דמקשי וניתי איסור פציעה ונדחה עשה ואוקמה רב יוסף לדעת רבי עקיבא ולתרוצי מה דמקשי מכדי שמעינן ליה לרבי עקיבא דאמר חייבי לאוין כחייבי כריתות דמי וחייבי כריתות לאו בני חליצה ויבום והיכי אמר רבי עקיבא סריס אדם והא כתיב לא יבא ואתא רב יוסף ותירץ דלדעת רבי עקיבא חייבי לאוין דשאר הוא כחייבי כריתות חייבי לאוון גרידי דלאו דלא יבא לא אמר רבי עקיבא דהוו כחייבי כריתות אמטו להכי סריס אדם חולץ אם כן מתוקמא מתניתין בכל סריס אדם ואפילו אם נסתרס קודם נפילה וקשי' לי האי מעשה מבן מגוסת ולא קיימא לי אליבא דהלכתא כלל ועיקר אדוננו הרב הגדול הגאון יבאר לי בחסדו שאלתי זאת שנשאלתי מקהל סרק''סטה י"א מאי סיקו"לאה העיקר שיודיעני אם מוזהרין בית דין להוציאה מתחת ידו אם לא ותבוא תשובת אדוננו בכתב מבואר אשלחנו להם בעזרת שמים שהם אינם בעלי תורה להבין היטב אם לא תהיה הכתיבה מבוארת ובחתימת יד הקדוש אדוננו עם שם יקר הודו זצ"ל: